शंकरगढ़ स्थित बिजली कंपनी के ट्रांसफार्मर से आयल चोरी
शंकरगढ़ स्थित बिजली कंपनी के ट्रांसफार्मर से आयल चोरी
सागर | पदमाकर पुलिस थानांतर्गत शंकरगढ़ इलाके से अज्ञात चोरों ने ट्रांसफार्मर से आयल चोरी कर लिया। बुधवार को बिजली कंपनी के अधिकारियों ने इस संबंध में पुलिस को शिकायती आवेदन दिया है। जिसमें बताया गया है कि देसी शराब की दुकान के पास स्थित ट्रांसफार्मर से अज्ञात व्यक्ति करीब 200 लीटर आयल चोरी कर ले गए। बाजार में इस आयल की कीमत 30 हजार रुपए है। पुलिस ने मामला जांच में लिया है।
कलश यात्रा का समापन नरयावली में होगा
सागर | 27 फरवरी से शुरू कलश यात्रा नरयावली मंडल के ग्राम डाबरी,पिपरिया,लुहारी,समोसा,ढाना नरयावली में होकर गुरूवार को ग्राम खाकरोन, बेलई घाट से नरयावली पहुंचेगी। जहां पर दोपहर 2 बजे कलश यात्रा का समापन होगा। कलश यात्रा में मुख्यमंत्री अभिनंदन कार्यक्रम में 4 मार्च को संत रविदास महाकुंभ में मुख्यमंत्री को कलश भेंट किया जाएगा।
तीन सगे भाइयों से पुरानी बुराई पर मारपीट
सागर | गोपालगंज थाने के गांव मझगुवां अहीर में दो पक्षो के बीच पुरानी बुराई पर से झगड़ा हो गया। घटनाक्रम रात क़रीब 10. 40 बजे का है। पुलिस के अनुसार गांव के शोभाराम यादव के बेटे संदीप का कुछ दूरी पर रहने वाले अशोक यादव से पुराना विवाद था । बुधवार रात दोनों पक्ष आमने - सामने आ गए। अशोक व उसके साथियों ने संदीप और. उसके भाई वीरेंद्र एवं नीलेश पर लाठी से हमला बोल दिया। इस घटनाक्रम में तीनों भाइयों के सिर व हाथ -पैर में चोट आई है।
न्यूज इनबॉक्स
bho_Deva bho_Deva hin_Deva hin_Deva hin_Deva hin_Deva hin_Deva npi_Deva